[bookmark: _Hlk124406586]APSPRIEDES ZIŅOJUMS
atklātā konkursā
“Rokas pulksteņu iegāde”,
identifikācijas Nr. VALIC 2026/071/3N-P-AK
Rīgā, 2026. gada 12. augustā

1. Apspriedes rīkotājs: Valsts aizsardzības loģistikas un iepirkumu centrs, Biksēres iela 6, Rīga.
2. Apspriedes termiņš: no 2026. gada 27. jūlija līdz 2026. gada 10. augustam.
3. Apspriedes priekšmets: Rokas pulksteņu iegāde.
4. Apspriedes dalībnieki: SIA "LATLYNX", sabiedrība ar ierobežotu atbildību "ARNISTA", SIA NT Force un sabiedrība ar ierobežotu atbildību firma "JET" SIA.  
5. Par kvalifikācijas prasībām: nav izteikti priekšlikumi.
6. [bookmark: _Hlk200638345]Par tehniskās specifikācijas projektu: ir izteikti priekšlikumi. Norādītas tikai tās prasības, par kurām ir izteikti priekšlikumi.
7. Par termiņiem ir izteikti priekšlikumi: ir izteikti priekšlikumi. Norādīta tikai tā informācija, par kuru ir izteikti priekšlikumi.

Par tehniskās specifikācijas projektu 

	Nr.
p.k.
	Tehniskās specifikācijas prasība 
	Ieinteresēto piegādātāju priekšlikumi, komentāri
	Komisijas galvenie secinājumi un vērtējums

	1.
	Komplektācijā ietilpst baterija, kas ir lietotāja nomaināma un pie zemas patēriņa ikdienas lietošanas var darboties līdz pat 5 gadiem.
	Lūdzam prasību izteikt šādā redakcijā:
“Pulkstenis tiek piegādāts ar nomaināmu bateriju. Ražotāja deklarētais aptuvenais baterijas darbības laiks standarta lietošanas apstākļos ir ne mazāks par 5 gadiem.”
Ūdensizturīga pulksteņa baterijas nomaiņu ražotājs var paredzēt tirgotājam vai autorizētam servisam, jo pēc korpusa atvēršanas jāpārbauda blīvējums un ūdensizturība.
Faktiskais baterijas darbības laiks ir atkarīgs no funkciju lietošanas intensitātes. Piegādātājs var apliecināt ražotāja publicēto aprēķināto baterijas darbības laiku, bet nevar garantēt vienādu faktisko kalpošanas ilgumu katrai Preces vienībai.
	Izvirzītā tehniskās specifikācijas prasība atbilst pasūtītāja vajadzībām un netiks mainīta.

	2.
	Vēlams, ūdens izturība (water resistance) ne mazāk kā 10 bāri (bar), saskaņā ar ISO 22810 vai ekvivalents standarts.
	Lūdzam prasību izteikt šādā redakcijā:
“Ražotāja deklarētā ūdensizturība – ne mazāk kā 10 bar/100 m.”
Atbilstību apliecina ražotāja standarta tehniskā dokumentācija. Lūdzam neprasīt atsevišķu ISO 22810 sertifikātu vai īpaši šim iepirkumam sagatavotu ražotāja apliecinājumu, ja konkrētā modeļa ražotājs šādus dokumentus neizsniedz.
Ja atbilstība noteiktam standartam ir obligāta, tehniskajā specifikācijā lūdzam skaidri norādīt pieņemamo apliecinošā dokumenta veidu.
	Vēršam uzmanību, ka attiecīgā tehniskās specifikācijas prasības izpilde ir noteikta kā vēlama, bet ne obligāta.
Gadījumā, ja vēlamā prasība tiek izpildīta, atbilstības apliecināšanai der gan ražotāja dokumentācija, gan sertifikāts.

	3.
	Taimera precizitāte jeb mērīšanas vienība – 1 sekunde.
	Lūdzam prasību izteikt šādā redakcijā:
“Taimera mērīšanas vienība – 1 sekunde vai precīzāka.”
Precīzāka mērīšanas vienība, piemēram, 1/10 sekundes, funkcionāli nepasliktina Preces izmantošanu un ļauj piedāvāt plašāku profesionālās klases pulksteņu modeļu klāstu.
	Tehniskā specifikācija nosaka iepirkuma priekšmeta minimālās prasības, nodrošinot pretendentiem iespēju piedāvāt tehniski labākus risinājumus, ja tie atbilst tehniskajā specifikācijā noteiktajām minimālajām prasībām. 


	4.
	Pulkstenim jābūt izgatavotam no triecienizturīgiem materiāliem, kas nodrošina izturību pret mehāniskiem bojājumiem, kritieniem un triecieniem.
	Lūdzam prasību izteikt šādā redakcijā:
“Ražotājs konkrētajam pulksteņa modelim deklarē triecienizturīgu konstrukciju (“Shock Resistant” vai ekvivalents).”
Atbilstību apliecina ražotāja standarta tehniskā dokumentācija. Potenciāli piedāvājamo plaša patēriņa profesionālās klases pulksteņu ražotāji triecienizturību pārbauda pēc savām testēšanas metodēm, taču var neizsniegt trešo personu sertifikātus, militāras lietošanas apliecinājumus vai īpaši konkrētam iepirkumam sagatavotus dokumentus.
Ja pasūtītājam nepieciešama izturība pret konkrētu kritiena augstumu, vibrācijas līmeni, trieciena paātrinājumu, sprādziena triecienvilni vai citu izmērāmu iedarbību, tehniskajā specifikācijā jānorāda standarts, pārbaudes metode un pieņemšanas kritēriji. Ja šādi kritēriji nav noteikti, piegādātājs var apliecināt tikai ražotāja deklarēto īpašību.
	Izvirzītā tehniskās specifikācijas prasība atbilst pasūtītāja vajadzībām un netiks mainīta.

	5.
	Garantijas laiks – ne mazāk kā 24 mēneši no piegādes brīža. Vēlamais kombinētais garantijas laiks: noliktavas garantija ne mazāk kā 12 mēneši un lietošanas garantija ne mazāk kā 24 mēneši no izsniegšanas individuālā lietošanā, kopā ne mazāk kā 36 mēneši.
	Lūdzam tehniskajā specifikācijā un līguma projektā noteikt, ka piegādātāja garantijas saistības nepārsniedz konkrētā modeļa ražotāja standarta garantijas apjomu.
Garantija 24 mēnešus no piegādes dienas attiecas uz ražošanas, montāžas, materiālu, mehānisma vai elektronikas defektiem un Preces neatbilstību piedāvājumā deklarētajiem tehniskajiem raksturlielumiem, ja Prece lietota atbilstoši ražotāja instrukcijai un deklarētajiem parametriem.
Garantija nav papildu apdrošināšana pret jebkuru bojājumu militārās ekspluatācijas laikā. Tā neattiecas uz fiziskiem bojājumiem, kas radušies ārējas mehāniskas iedarbības, sprādziena triecienviļņa, pārmērīgas vai ilgstošas vibrācijas, saspiešanas, nepareizas lietošanas, dabīga nolietojuma, baterijas izlādes, neatbilstošas korpusa atvēršanas vai remonta rezultātā. Ražotāja apzīmējums “Shock Resistant” nav uzskatāms par neierobežotu garantiju pret jebkādu mehānisku iedarbību.
Lūdzam svītrot vēlamo kombinēto 36 mēnešu garantiju vai noteikt, ka tā neietekmē Preces atbilstību un piedāvājuma vērtējumu. Ražotājs nepiedāvā atsevišķu noliktavas garantiju un jaunu 24 mēnešu garantijas periodu, kas sāktos tikai no Preces izsniegšanas individuālā lietošanā; bez ražotāja atbalsta piegādātājs šādas papildu saistības nevar uzņemties.
	Izvirzītā tehniskās specifikācijas prasība attiecībā uz obligāto garantijas laiku atbilst pasūtītāja vajadzībām un netiks mainīta. Vēršam uzmanību, ka tehniskās specifikācijas prasība attiecībā uz kombinēto garantijas laiku ir vēlama, bet ne obligāta. 






[bookmark: _Hlk200638318]Par termiņiem 
[bookmark: _Hlk184819722]
	Nosaukums
	
Ieinteresēto piegādātāju norādītie 
termiņi

	Komisijas galvenie secinājumi un vērtējums

	Piedāvājuma sagatavošanai un viena preces parauga iesniegšanai (kopā ar piedāvājumu) nepieciešamais termiņš kalendārajās dienās.
	1) 30 (trīsdesmit) kalendāro dienu laikā;
2) 45 dienas;
3) Ne mazāk kā 60 (sešdesmit) kalendārās dienas;
4) 40 dienas.
	Informācija tiks ņemta vērā izstrādājot nolikuma prasības.


	Preces piegādes termiņš pasūtījuma apjomam līdz 5000 gabaliem kalendārajās dienās, kas, vēlams, ir ne vairāk kā 60 (sešdesmit) kalendāro dienu laikā no pasūtījuma veikšanas dienas.
	1) 210 (divi simti desmit) kalendārās dienas. Termiņš skaitāms no pasūtījuma veikšanas un visu marķējumam, iepakojumam un piegādei nepieciešamo datu galīgas saskaņošanas dienas.
Pasūtījums līdz 5000 viena modeļa pulksteņiem būtiski pārsniedz izplatītāju parastos noliktavas krājumus un var prasīt atsevišķu ražošanas vai piegādes partiju. Potenciāli piedāvājamās G-SHOCK sērijas lielu apjomu piegādes termiņš var sasniegt aptuveni sešus mēnešus. Ražotājs un izplatītājs 60 dienu piegādi šādam apjomam negarantē.
Īsāks termiņš var būt iespējams tikai tad, ja konkrētais modelis un nepieciešamais daudzums pasūtījuma brīdī faktiski ir pieejams.
2) 1–500 gab. – 90 dienas; pēc tam 500 gab. katru mēnesi.
3) Noteiktais piegādes termiņš šāda apjoma pasūtījumam nav samērīgs, ņemot vērā, ka pulksteņi pārsvarā tiek izgatavoti pēc individuāla pasūtījuma. Ražotājs ražošanas procesu plāno atbilstoši noteiktam ražošanas grafikam, kurā pasūtījumi tiek iekļauti pēc to saņemšanas.
Tā kā nav iespējams noteikt konkrētu datumu, kad iestāde veiks pasūtījumu, ražotājam nav iespējams savlaicīgi rezervēt nepieciešamo ražošanas jaudu un iekļaut paredzamo pasūtījumu ražošanas grafikā.
Ņemot vērā minēto, lūdzam pārskatīt noteikto piegādes termiņu un paredzēt, ka preču piegādes termiņš ir ne mazāks kā 210 (divi simti desmit) kalendārās dienas no pasūtījuma veikšanas dienas.
4) 180 dienas
	Informācija tiks ņemta vērā izstrādājot nolikuma prasības.


	Nekvalitatīvas vai līguma noteikumiem neatbilstošas Preces apmaiņas vai trūkumu novēršanas termiņš garantijas laikā, kalendārajās dienās, kas, vēlams, ir ne vairāk kā 30 (trīsdesmit) kalendāro dienu laikā no akta par konstatētajām neatbilstībām sastādīšanas dienas.
	1) Lūdzam apmaiņas vai trūkumu novēršanas termiņu noteikt atkarībā no garantijas gadījumam pakļauto Preču daudzuma, neatbilstības rakstura un rezerves Preču pieejamības.
Atsevišķu Preču vai neliela daudzuma apmaiņai var piemērot termiņu līdz 30 kalendārajām dienām, ja aizvietošanai nepieciešamās Preces ir pieejamas piegādātāja vai izplatītāja noliktavā.
Ja neatbilstība skar lielu daudzumu vai visu piegādāto partiju un nepieciešama jauna ražošanas vai piegādes partija, lūdzam paredzēt termiņu līdz 210 kalendārajām dienām.
Termiņš skaitāms no dienas, kad piegādātājs vai ražotāja noteiktais serviss ir saņēmis attiecīgās Preces pārbaudei un tehniskajā pārbaudē ir apstiprināts garantijas gadījums. Akts par neatbilstību ir paziņojums par iespējamu garantijas gadījumu, bet tas pats par sevi nenosaka bojājuma cēloni.
Ja tiek konstatēts sistemātisks ražošanas, montāžas vai materiālu defekts, kas skar būtisku piegādātās partijas daļu, apmaiņas grafiku nosaka atbilstoši vienību skaitam un faktiskajam ražotāja piegādes termiņam, nepārsniedzot sākotnējai attiecīgā daudzuma piegādei noteikto termiņu.
2) 30 dienas
3) Ne mazāk kā 60 (sešdesmit) kalendārās dienas
4) 30 dienas
	Informācija tiks ņemta vērā izstrādājot nolikuma prasības.




Citi iesniedzamie dokumenti/citas prasības

	Nosaukums
	Ieinteresēto piegādātāju priekšlikumi, komentāri
	Komisijas galvenie secinājumi un vērtējums


	Piedāvātās Preces ražotāja izsniegta tehniskā dokumentācija, kurā var pārliecināties par piedāvātās preces atbilstību tehniskajai specifikācijai, kas attiecas uz konkrētiem izmērāmiem raksturlielumiem un materiāliem.
	1) Lūdzam precizēt, ka par atbilstošu ražotāja tehnisko dokumentāciju tiek atzīta ražotāja oficiālajā tīmekļvietnē publicēta konkrētā modeļa produkta lapa, tehnisko datu lapa, lietošanas instrukcija, katalogs vai cita ražotāja standarta publiski pieejama dokumentācija.
Pretendents piedāvājumā var norādīt saiti uz attiecīgo avotu un pievienot tīmekļvietnes izdruku vai elektroniski saglabātu kopiju, kurā identificējams konkrētais Preces modelis.
Lūdzam neprasīt īpaši šim iepirkumam sagatavotu ražotāja vai izplatītāja apliecinājumu, sertifikātu vai testu pārskatu. Potenciāli piedāvājamais ražotājs un tā izplatītājs papildus standarta produkta dokumentācijai šādus dokumentus militāriem iepirkumiem neizsniedz.
Ja kāds tehniskās specifikācijas parametrs nav pārbaudāms ražotāja standarta dokumentācijā, lūdzam attiecīgo prasību svītrot, paredzēt tās pārbaudi iesniegtajam paraugam vai iepriekš skaidri noteikt citu objektīvu apliecināšanas veidu. Piegādātājs nevar izsniegt ražotāja vārdā papildu tehniskus apliecinājumus par parametriem, kurus ražotājs nav publicējis.
2) Atbalstam šo prasību
	Izvirzītā prasība atbilst pasūtītāja vajadzībām un netiks mainīta.



1. Vērtējums par apspriedes laikā saņemtajiem ieinteresēto piegādātāju priekšlikumiem: visi saņemtie priekšlikumi ir izvērtēti un iespēju robežās tiks ņemti vērā, izstrādājot iepirkuma dokumentāciju.
2. Iespējamā konkurence iepirkumā: iepirkumā tiks nodrošināta brīva konkurence starp ieinteresētajiem piegādātājiem, pretendentu kvalifikācijas prasībās un iepirkuma priekšmeta tehniskajā specifikācijā nav noteikti konkurenci ierobežojoši nosacījumi, tādejādi nodrošinot vienlīdzīgu un taisnīgu attieksmi pret visiem ieinteresētajiem piegādātājiem.


Iepirkuma komisijas priekšsēdētāja                   								Vija Čeirāne




Ieva Ozoliņa, 29377194
ieva.ozolina@valic.gov.lv

